****

**แผนปฏิบัติการป้องกันการทุจริต**

**(พ.ศ. 2563 – 2564)**

**เทศบาลตำบลหนองบัวโคก  
อำเภอจัตุรัส จังหวัดชัยภูมิ**

**ส่วนที่ 1**

**บทนำ**

1. **การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่า ปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่างๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1. การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น
2. สภาพหรือปัญหาที่เกิดจากตัวบุคคล
3. สภาพการทุจริตอันเกิดจากช่องว่างของกฎระเบียบและกฎหมาย
4. สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม
5. สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ
6. สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ
7. สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

**1. โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่ายังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมายกฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2. สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3. การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

**4. การผูกขาด** ในบางกรณีการดำเนินงานของภาครัฐ ได้แก่ การจัดซื้อ – จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

-..๒ –

**5. การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6. การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบันพบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7. มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

1. **หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้นๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index - CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 – 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซียและล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศซึ่งสามารถสะท้อนให้เห็นว่าประเทศไทย เป็นประเทศที่มีปัญหาการคอร์รัปชันอยู่ในระดับสูง

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริตไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption – UNCAC) พ.ศ.2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอร์รัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ.2560 จนถึงปี พ.ศ.2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชน

-..3 –

ไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต(Corruption Perceptions Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติเป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ 3 (พ.ศ. 2560 - 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่างๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

1. **วัตถุประสงค์ของการจัดทำแผน**
2. เพื่อให้ผู้บริหารท้องถิ่นแสดงเจตจำนงทางการเมืองในการต่อต้านการทุจริตด้วยการจัดทำแผนปฏิบัติการป้องกันการทุจริตขององค์กรปกครองส่วนท้องถิ่นต่อสาธารณชน
3. เพื่อสร้างสังคมที่ไม่ทนต่อการทุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการให้เกิดข้อสงสัยในการประพฤติปฏิบัติตามมาตรฐานจริยธรรม การขัดกันแห่งผลประโยชน์ และแสวงหาประโยชน์โดยมิชอบ
4. เพื่อให้การบริหารราชการขององค์กรปกครองส่วนท้องถิ่นมีระบบป้องกันการทุจริตเชิงรุกตามยุทธศาสตร์ชาติว่าด้วยการป้องกันและปราบปรามการทุจริตและหลักการบริหารกิจการบ้านเมืองที่ดี
5. เพื่อปรับปรุงและพัฒนาการมีส่วนร่วมของประชาชนที่สอดคล้องและเหมาะสมกับวัฒนธรรมท้องถิ่น
6. เพื่อเสริมสร้างและปรับปรุงกลไกในการตรวจสอบองค์กรปกครองส่วนท้องถิ่นที่มีประสิทธิภาพและเข้มแข็ง
7. **เป้าหมาย**
8. ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาผลประโยชน์โดยมิชอบ

-..4 –

1. เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ
2. โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น
3. กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม
4. องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**5.. ประโยชน์ของการจัดทำแผน** ๑. ผู้บริหารท้องถิ่นได้แสดงเจตจำนงทางการเมืองในการต่อต้านการทุจริตต่อสาธารณชนอย่างเป็นรูปธรรม  
 ๒. องค์กรปกครองส่วนท้องถิ่นมีระบบการป้องกันการทุจริตเชิงรุกในรูปแบบของโครงการ/กิจกรรม/แนวปฏิบัติงาน/มาตรการ ตามหลักธรรมาภิบาลและสอดคล้องกับยุทธศาสตร์ชาติว่าด้วยการป้องกันและปราบปรามการทุจริต เพื่อสกัดกั้นและลดปัญหาการทุจริต มีระบบการบริหารราชการที่มีความโปร่งใส เป็นธรรม และตรวจสอบได้  
 ๓. ประชาชนสามารถเข้าตรวจสอบ กำกับดูแล และมีส่วนร่วมการดำเนินงานตามเจตจำนงทางการเมืองในการต่อต้านการทุจริตของผู้บริหารท้องถิ่นจากแผนปฏิบัติการป้องกันการทุจริตที่แสดงไว้ต่อสาธารณชน

-..5 –

**ส่วนที่ 2**

**แผนปฏิบัติการป้องกันการทุจริต (พ.ศ. 2563– 2564)  
เทศบาลตำบลหนองบัวโคก อำเภอจัตุรัส จังหวัดชัยภูมิ**

|  |  |  |  |  |  |
| --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ/แนวทาง** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** |
| 1. **การสร้างสังคม ที่ไม่ทนต่อการทุจริต** | 1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น | 1. โครงการบริหารงานตามหลักธรรมาภิบาล  2. โครงการพัฒนาคุณธรรมจริยธรรม  3. โครงการสมุดความดีพนักงานจ้าง  4. โครงการส่งเสริมคุณธรรมและจริยธรรมในการป้องกันการทุจริต  ๕. โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานเทศบาล  6. มาตรการ “ส่งเสริมการปฏิบัติงานตามประมวลจริยธรรมของเทศบาลตำบลหนองบัวโคก”  7. มาตรการ “เสริมสร้างองค์ความรู้ด้านการต่อต้านการทุจริต”  8. กิจกรรมให้ความรู้ เรื่อง ผลประโยชน์ทับซ้อนให้กับบุคลากรของเทศบาลตำบลหนองบัวโคก  9. การจัดทำคู่มือการป้องกันผลประโยชน์ทับซ้อน | 500  -  1,000  1,000  -  3,500  -  -  -  - | 500  -  1,000  1,000  -  3,500  -  -  -  - |  |
| 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | 1 .กิจกรรมเสริมสร้างค่านิยมต่อต้านการทุจริตให้กับประชาชน  2. กิจกรรมบำเพ็ญประโยชน์พัฒนาชุมชน  3. กิจกรรมจิตอาสา  4. โครงการฝึกอบรมอาชีพในชุมชน  5. โครงการครอบครัวรวมใจตามวิถีพอเพียง | -  -  -  40,000  20,000 | -  -  -  40,000 20,000 |  |
| 1.3 การสร้างจิตสำนึกและความตระหนักแก่เด็กและเยาวชน | 1. กิจกรรมสร้างภูมิคุ้มกันทางสังคมให้เด็กและเยาวชนองค์กรปกครองส่วนท้องถิ่น (กิจกรรม "โตไปไม่โกง")  2. กิจกรรมต่อต้านการทุจริต  3. โครงการอบรมจริยธรรมเด็กและเยาวชน | -  -  20,000 | -  -  20,000 |  |
| มิติที่ 1 | รวม | จำนวน 17 มาตรการ / กิจกรรม / โครงการ | 86,000 | 86,000 |  |

-..6 –

|  |  |  |  |  |  |
| --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ/แนวทาง** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** |
| **2. การบริหารราชการเพื่อป้องกันการทุจริต** | 2.1 แสดงเจตจำนงทางการเมืองในการต่อต้านการทุจริตของผู้บริหาร | 1. กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น  2. กิจกรรมการประกาศนโยบายของผู้บริหารว่าจะบริหารงานตามหลักธรรมาภิบาล | -  - | -  - |  |
| 2.2 มาตรการสร้างความโปร่งใสในการปฏิบัติราชการ | 1. มาตรการการสร้างความโปร่งใสในการบริหารงานบุคคล  2. กิจกรรม “สร้างความโปร่งใสในการพิจารณาเลื่อนขั้นเงินเดือน”  3. แนวทางปฏิบัติในกรณีได้รับคำสั่ง/นโยบาย ที่ไม่ถูกต้อง  4. มาตรการ/แนวทางในการปฏิบัติงานและการมอบหมายงาน  5. การจัดทำคู่มือประชาชน  6. โครงการแผนที่ภาษีและทะเบียนทรัพย์สิน  7. มาตรการ “ยกระดับคุณภาพการบริการประชาชน”  8. โครงการสำรวจความพึงพอใจของผู้รับบริการ | -  -  -  -  -  100,000  -  20,000 | -  -  -  -  -  100,000  -  20,000 |  |
| 2.3 มาตรการการใช้ดุลยพินิจและใช้อำนาจหน้าที่ ให้เป็นไปตามหลักการบริหารกิจการบ้านเมืองที่ดี | 1. กิจกรรมประชาสัมพันธ์การลดขั้นตอนการปฏิบัติงาน  2 กิจกรรมการจัดทำแผนผังการลดขั้นตอนและระยะ เวลาการปฏิบัติราชการ  3. กิจกรรมการจัดทำคู่มือการปฏิบัติงานตามภารกิจหลัก  4. มาตรการการมอบอำนาจอนุมัติ อนุญาต สั่งการเพื่อลดขั้นตอนการปฏิบัติราชการ | -  -  -  - | -  -  -  - |  |
| 2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ | 1. กิจกรรมการคัดเลือกพ่อตัวอย่าง  2. กิจกรรมการคัดเลือกแม่ดีเด่น  3. กิจกรรมยกย่องเชิดชูเกียรติหน่วยงาน/บุคคลที่ประพฤติปฏิบัติเป็นแบบอย่างที่ดี หรือผู้ทำคุณประโยชน์แก่ชุมชน  4. กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง | 30,000  30,000  -  - | 30,000  30,000  -  - |  |

-..7 –

|  |  |  |  |  |  |
| --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ/แนวทาง** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** |
| **2. การบริหารราชการเพื่อป้องกันการทุจริต** | 2.5 มาตรการจัดการ ในกรณีได้ทราบหรือรับแจ้งหรือตรวจสอบพบการทุจริต | 1. มาตรการ “จัดทำข้อตกลงการปฏิบัติราชการ”  2. กิจกรรม การจัดทำคู่มือการปฏิบัติงานเพื่อป้องกันการทุจริต และขัดกันของผลประโยชน์ส่วนตนและผลประโยชน์ทับซ้อน  3. กิจกรรมจัดทำแผนปฏิบัติการป้องกันและปราบปรามการทุจริต  4. มาตรการ “แต่งตั้งผู้รับผิดชอบเกี่ยวกับเรื่องร้องเรียน”  5. มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลหนองบัวโคกว่าทุจริตและปฏิบัติราชการตามอำนาจหน้าที่โดยมิชอบ” | -  -  -  -  - | -  -  -  -  - |  |
| มิติที่ 2 | รวม | จำนวน 23 มาตรการ /กิจกรรม/โครงการ | 180,000 | 180,000 |  |
| **3. การส่งเสริมบทบาทและการมีส่วนร่วมของภาคประชาชน** | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน | 1. มาตรการ “ปรับปรุงศูนย์ข้อมูลข่าวสารของเทศบาลตำบลหนองบัวโคกให้มีประสิทธิภาพมากยิ่งขึ้น”  2. กิจกรรม “ให้ความรู้ตาม พ.ร.บ. ข้อมูลข่าวสารของราชการ พ.ศ. 2540”  3. กิจกรรม “เผยแพร่ข้อมูลข่าวสารที่สำคัญและหลากหลาย”  4. มาตรการ “การจัดให้มีช่องทางที่ประชาชนเข้าถึงข้อมูลข่าวสารของเทศบาลตำบลหนองบัวโคก” | 10,000  -  -  - | 10,000  -  -  - |  |
| 3.2 การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน | 1. โครงการจัดทำแผนพัฒนาเทศบาล  2. กิจกรรมการดำเนินงานศูนย์รับเรื่องราวร้องทุกข์เทศบาลตำบลหนองบัวโคก  3. มาตรการกำหนดขั้นตอน/กระบวนการเรื่องร้องเรียน  4. กิจกรรมออกหน่วยบริการนอกสถานที่  5. มาตรการแก้ไขเหตุเดือดร้อนรำคาญ ด้านการสาธารณสุขและสิ่งแวดล้อม | 10,000  -  -  -  - | 10,000  -  -  -  - |  |

-..8 –

|  |  |  |  |  |  |
| --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ/แนวทาง** | **ปี 2563** | **ปี 2564** | **หมายเหตุ** |
| **งบประมาณ**  **(บาท)** | **งบประมาณ**  **(บาท)** |
| **3. การส่งเสริมบทบาทและการมีส่วนร่วมของภาคประชาชน** | 3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | 1. มาตรการแต่งตั้งคณะกรรมการสนับสนุนการจัดทำแผนพัฒนาเทศบาลตำบลหนองบัวโคก  2. กิจกรรมประชุม ประชาคม  3. มาตรการแต่งตั้งผู้แทนประชาชนเข้าร่วมเป็นคณะกรรมการจัดงานต่างๆ  4. กิจกรรมการประเมินผลการปฏิบัติราชการของเทศบาลตำบลหนองบัวโคก | -  -  -  - | -  -  -  - |  |
| มิติที่ 3 | รวม | จำนวน 13 มาตรการ / กิจกรรม / โครงการ | 20,000 | 20,000 |  |
| **4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น** | 4.1 มีการจัดวางระบบตรวจสอบภายในและการควบคุมภายใน | 1. กิจกรรมจัดทำแผนการตรวจสอบภายในประจำปี  2. กิจกรรมจัดทำระบบการควบคุมภายใน  3. กิจกรรมติดตามประเมินผลการควบคุมภายใน | -  - | -  - |  |
| 4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้ | 1. มาตรการส่งเสริมให้ประชาชนมีส่วนร่วม ตรวจสอบกำกับ ดูแลการบริหารงานบุคคลเกี่ยวกับการบรรจุแต่งตั้ง การโอนย้าย  2. กิจกรรมการรายงานผลการใช้จ่ายเงินให้ประชาชนได้รับทราบ  3. กิจกรรมการเปิดโอกาสให้ประชาชนร่วมสังเกตการณ์  4. กิจกรรมอบรมให้ความรู้กรรมการตรวจการจ้าง,พนักงานเทศบาล,ประธานชุมชนและผู้เกี่ยวข้อง 5. กิจกรรมการออกประกาศรายงานผลการจัดซื้อจัดจ้าง | -  -  -  -  - | -  -  -  -  - |  |
| 4.3 การส่งเสริมบทบาทการตรวจสอบของสภาท้องถิ่น | 1. กิจกรรมอบรมให้ความรู้ด้านระเบียบ กฎหมายท้องถิ่น ให้กับ ผู้บริหาร และสมาชิกสภาท้องถิ่น  2. กิจกรรมส่งเสริมและพัฒนาศักยภาพสมาชิกสภาเทศบาล | -  - | -  - |  |
| 4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | 1. กิจกรรมการเฝ้าระวังการคอร์รัปชันโดยภาคประชาชน  2. กิจกรรมการติดป้ายประชาสัมพันธ์กรณีพบเห็นการทุจริต  3. กิจกรรมการส่งเสริมและพัฒนาเครือข่ายด้านการป้องกันการทุจริต | -  2000  - | -  2000  - | วัสดุโฆษณาและเผยแพร่ |

-..9 –

|  |  |  |  |  |  |
| --- | --- | --- | --- | --- | --- |
| มิติที่ 4 | รวม | จำนวน 13 มาตรการ / กิจกรรม /โครงการ | 2,000 | 2,000 |  |
|  | รวม 4 มิติ | จำนวน 66 มาตรการ/ กิจกรรม/โครงการ | 288,000 | 288,000 |  |

**คำนำ**

การจัดทำแผนปฏิบัติการป้องกันการทุจริต ภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) เพื่อเป็นการขับเคลื่อนการดำเนินงานตามยุทธศาสตร์ชาติและเพื่อให้เทศบาลตำบลหนองบัวโคก มีกรอบและแนวทางในการดำเนินการป้องกันการทุจริตอันจะนำไปปรับปรุงการดำเนินงานป้องกันการทุจริตและยกระดับมาตรฐานในการป้องกันการทุจริตขององค์กรปกครองส่วนท้องถิ่น จึงเปรียบเสมือนเป็นภูมิคุ้มกันสำหรับการปฏิบัติงานขององค์กรปกครองส่วนท้องถิ่นได้ทำงานให้เกิดประโยชน์สุขของประชาชนในท้องถิ่นและทำให้ประชาชนในท้องถิ่นเกิดความเชื่อมั่นในการทำงานที่โปร่งใสสุจริตขององค์กรปกครองส่วนท้องถิ่น อีกทั้งเป็นกลไกสำคัญในการป้องกันไม่ให้มีการใช้อำนาจหน้าที่ในการบริหารราชการโดยมิชอบได้อีกทางหนึ่ง

เทศบาลตำบลหนองบัวโคก หวังเป็นอย่างยิ่งว่าแผนปฏิบัติการป้องกันการทุจริต (พ.ศ.2563 - 2564) จะมีส่วนช่วยในการดำเนินการขับเคลื่อนการป้องกันและปราบปรามการทุจริตให้เป็นรูปธรรมมากยิ่งขึ้น และบรรลุวัตถุประสงค์และเป้าหมายที่วางไว้

(นายวิชัย ประภากรแก้วรัตน์)  
 นายกเทศมนตรีตำบลหนองบัวโคก  
 20 กันยายน 2562

**สารบัญ**

**เรื่อง หน้า**

**ส่วนที่ 1** บทนำ ๑  
**ส่วนที่ ๒** แผนปฏิบัติการป้องกันการทุจริต (พ.ศ.2563 – 2564) 5   
**ส่วนที่ ๓** รายละเอียด โครงการ กิจกรรม มาตรการตามแผนปฏิบัติการ 10

**ภาคผนวก** 24